Apstiprināts

2022.gada 12.janvārī

Daugavpils pilsētas pašvaldības iestādes

„Komunālās saimniecības pārvalde”

Ceļu būvinženieru amata konkursa

# komisijas sēdē (protokols Nr.1)

**Daugavpils pilsētas pašvaldības iestādes „Komunālās saimniecības pārvalde”**

**atklāta konkursa nolikums**

**uz 1 (vienu) vakanta**

## Ceļu būvinženiera amatU

## (kods pēc profesiju klasifikatora 2142 15)

Daugavpils, 2022

**1.Vispārīgais jautājums**

* 1. Atklāta konkursa mērķis ir noskaidrot un izvēlēties Daugavpils pilsētas pašvaldības iestādes „Komunālās saimniecības pārvalde” Ceļu būvinženieru amatam piemērotākos kandidātus, kuri nodrošinātu kvalitatīvu darbu izpildi un sekmīgu amata pienākumu veikšanu saskaņā ar amata aprakstu.
  2. Amata konkurss ir paredzēts uz 1 vienu vietu.
  3. Amats klasificēts 20. saimes III līmenī (10. mēnešalgas grupa) atbilstoši Valsts un pašvaldību institūciju amatpersonu un darbinieku atlīdzības likuma noteiktajiem ierobežojumiem.
  4. Mēnešalga bruto EUR 1200.00.

**2. Konkursa komisijas darba organizācija**

1. Konkursa komisija izveidota ar 2022.gada 10.janvāra Daugavpils pilsētas pašvaldības iestādes „Komunālās saimniecības pārvalde” vadītāja rīkojums Nr.2.3./4.
2. Komisija ir lemttiesīga, ja komisijas sēdē piedalās vismaz trīs komisijas locekļi.
3. Komisija darbu veic Daugavpils pilsētas pašvaldības iestādes „Komunālās saimniecības pārvalde” telpās.
4. Komisijas sēdes tiek protokolētas. Sēžu protokolēšanu nodrošina komisijas sekretāre.
5. Komisijas izvēlētā kandidāta dokumentus kopā ar protokolu pirms darba līguma parakstīšanas iesniedz Daugavpils pilsētas pašvaldības iestādes „Komunālās saimniecības pārvalde” vadītājam saskaņošanai.

**3. Pieteikuma iesniegšanas kārtība**

1. Konkursā var piedalīties un par tā uzvarētāju kļūt personas, kuras atbilst visām konkursa nolikumā izvirzītajām prasībām.
2. Pieteikumu var iesūtīt **pa pastu vai elektroniski (**[**evita.zuromska@daugavpils.lv**](mailto:evita.zuromska@daugavpils.lv)**)**, norādot adresātu – Daugavpils pilsētas pašvaldības iestāde „Komunālās saimniecības pārvalde”, Saules iela 5A, Daugavpils, LV-5401, vai iesniegt personīgi slēgtā aploksnē Daugavpils pilsētas pašvaldības iestādē „Komunālās saimniecības pārvalde”, Saules iela 5A, Daugavpils, LV-5401, 2.stāvā, 208.kabinetā, darba laikā; uz aploksnes jābūt norādei “Konkursam uz – Daugavpils pilsētas pašvaldības iestādes „Komunālās saimniecības pārvalde” ceļu būvinženiera amatu”, kā arī konkursa dalībnieka vārdam, uzvārdam, adresei un tālruņa numuram.
   1. Pieteikums jāiesniedz **līdz 2022.gada 25.janvārim, plkst.1500.** Sūtot pieteikumu pa pastu, jānodrošina, lai pieteikums tiktu saņemts līdz 2022.gada 25.janvārim, plkst.1500.
   2. Intervijas ar konkursa dalībniekiem notiks sākot ar 2022.gada 26.janvāri, Daugavpils pilsētas pašvaldības iestādē „Komunālās saimniecības pārvalde”, Saules iela 5A, Daugavpils, LV-5401, 2. stāvā, 208. kabinetā. Kandidāti uz interviju tiks uzaicināti telefoniski.
   3. Pieteikums satur šādus dokumentus:
      1. iesniegums brīvā formā par pieteikšanos konkursam;
      2. motivācijas vēstule (paraugu sk. <https://www.cvmarket.lv/karjeras-centrs/karjeras-padomi/karjeras-padomi-studentiem/kas-ir-motivacijas-vestule-jeb-pieteikuma-vestule-un-ka-to-rakstit>)
      3. dzīves apraksts (CV), kas iesniedzams atbilstoši pielikumā pievienotajam paraugam, norādot visu tajā prasīto informāciju;
      4. izglītības dokumentu kopijas;
      5. valsts valodas prasmi apliecinoša dokumenta kopiju, atbilstoši nepieciešamajam valsts valodas prasmes līmenim un pakāpei – C līmeņa 1.pakāpe (izņemot personas, kuras ieguvušas pamata, vidējo vai augstāko izglītību akreditētās programmās latviešu valodā);
   4. Papildus pieteikumam konkursa dalībnieks var iesniegt apmācību (kursu) apguves apliecinošu dokumentu kopijas.
   5. Ja konkursa dalībnieks nav iesniedzis kādu no 3.5. punktā pieprasītajiem dokumentiem, viņš netiek virzīts tālākai vērtēšanai.

**4. Pieteikumu izskatīšanas un lēmuma pieņemšanas kārtība**

* 1. Konkursa komisija veic vērtēšanu šādās kārtās:
     1. pirmajā kārtā, pēc pieteikumu iesniegšanas termiņa beigām, komisija atver aploksnes un atlasa tos pieteikumus, kas satur visus kandidātu atlasei nepieciešamos dokumentus;
     2. otrajā kārtā komisija izvērtē iesniegtos dokumentus atbilstoši komisijas izveidotajiem vērtēšanas kritērijiem;
     3. trešajā kārtā komisija uzaicina kandidātus, kuru iesniegtie dokumenti atbilst konkursa nolikumā noteiktajam pieteikuma saturam, un izvērtē kandidātu atbilstību iesniegtajam rakstiskajam materiālam, spējas sniegt kompetentas atbildes uz attiecīgajai jomai specifiskiem jautājumiem, saskarsmes spējas, komunikācijas prasmi.

4.2. Otrajā kārtā komisija izvērtē iesniegto dokumentu atbilstību nolikuma prasībām un piešķir atbilstošu punktu skaitu:

|  |  |  |
| --- | --- | --- |
| **Prasības** | **Prasības vērtējums** | **Iegūstamie punkti** |
| **Izglītība (augstākā)** | augstākā (bakalaura grāds) | 5 |
| augstākā (inženiera grāds) | 7 |
| augstākā (maģistra grāds) | 10 |
| nav augstākā izglītība | 0 |
| **Pieredze ceļu būvniecībā kā būvuzraugam vai kā būvdarbu vadītājam** | ir | 5 |
| Nav | 0 |
| **Darba pieredze valsts vai pašvaldības iestādēs** | ir | 5 |
| Nav | 0 |
| **Datorprasme (AutoCad) vai analogā** | ir prasme | 5 |
| nav prasme | 0 |
| **Valsts valodas prasme** | ir prasme | 5 |
| nav prasme | 0 |
| **Autovadītāja apliecība B kategorijā** | ir | 1 |
| nav | 0 |

4.3. Konkursa dalībnieks otrajā kārtā maksimāli var saņemt 31 punktus.

* 1. Trešajā kārtā komisija vērtē konkursa dalībnieku spēju sniegt kompetentas atbildes uz jomai specifiskiem jautājumiem, saskarsmes spējas, komunikāciju prasmi un piešķir atbilstošu punktu skaitu:

|  |  |  |
| --- | --- | --- |
| **1. Spējas sniegt kompetentas atbildes uz attiecīgajai jomai specifiskiem jautājumiem** | Teicami | 6 |
| Ļoti labi | 5 |
| Labi | 4 |
| Gandrīz labi | 3 |
| Apmierinoši | 2 |
| Neapmierinoši | pretendents tiks izslēgts no vērtēšanas |
| **2. Saskarsmes spējas un**  **komunikācijas prasme** | Teicami | 6 |
| Ļoti labi | 5 |
| Labi | 4 |
| Gandrīz labi | 3 |
| Apmierinoši | 2 |
| Neapmierinoši | pretendents tiks izslēgts no vērtēšanas |

* 1. Konkursa dalībnieks trešajā kārtā maksimāli var saņemt 12 punktus.
  2. Komisijas locekļiem trešajā kārtā ir tiesības uzdot jautājumus kandidātam, kas saistīti ar iepriekšējo pieredzi, zināšanām, problēmsituāciju analīzi.
  3. Komisijas locekļiem ir tiesības uzdot jautājumus kandidātam viņa saskarsmes spēju un  
     komunikācijas prasmju novērtēšanai.
  4. Katrs komisijas loceklis vērtē katru kandidātu saskaņā ar šī nolikuma nosacījumiem.
  5. Lēmumu par kandidāta atbilstību pieņem pamatojoties uz otrajā un trešajā kārtā iegūto punktu kopsummas rezultātu.Maksimāli iespējamais punktu kopskaits – 43 punkti.
  6. Ja kandidāti saņēmuši vienādu punktu skaitu, komisija balso par kandidātiem. Ja balsojums ir vienāds, izšķiroša ir komisijas priekšsēdētāja balss. Komisijas priekšsēdētājam savs lēmums ir jāpamato un tas tiek ierakstīts protokolā.
  7. Komisija pieņem galīgo lēmumu bez kandidātu klātbūtnes un par rezultātiem paziņo  
     publicējot informāciju Daugavpils pilsētas domes mājas lapā internetā – [www.daugavpils.lv](http://www.daugavpils.lv) un nosūtot lēmumu uz kandidāta norādīto pieteikuma e-pasta adresi.
  8. Kandidāts, kurš uzvarējis amata konkursā, tiek virzīts darba līguma noslēgšanai ar pārbaudes termiņu (3 mēneši).
  9. Ja neviens no kandidātiem nav apstiprināts par konkursa uzvarētāju, var tikt izsludināts jauns konkurss uz vakanto amata vietu.

1. **Galvenie amata pamatpienākumi**
   1. Vadīt projektus un organizēt būvdarbus objektos;
   2. Nodrošināt projektu kvalitātes vai būvdarbu objektu auditu programmas izpildi un dokumentēšanu;
   3. Ceļu remonta darba plāna sastādīšana;
   4. Darba veikšanas projektu izstrādāšana (būvniecības tehnoloģija, detalizētie grafiki un tml.);
   5. Veikt darbu izpildes kontroli, kvalitātes pārbaudi ar mērierīcēm un izpilddokumentācijas noformēšanu;
   6. Projekta rasējumu un specifikāciju analīze;
   7. Tāmju sastādīšana un pārbaude;
   8. Shēmu un izpildrasējumu izstrādāšana;
   9. Veikt nestspējas mērījumus ar krītošā svara deflektometru būvobjektos un autoceļu tīklā;
   10. Veikt nestspējas rādītāju aprēķinus un iegūto datu apkopošanu.
   11. Sekot, lai būvdarbi tiktu veikti atbilstoši būvprojekta, būvnormatīvu un standartu prasībām noteiktos termiņos un to izmaksas iekļautos apstiprinātās tāmes ietvaros.
   12. Kontrolēt būvju izpilddokumentāciju un būvdarbu izpildi būvnormatīviem atbilstošā tehnoloģiskā līmenī, efektīvi un lietderīgi izmantojot resursus.
   13. Pārzināt būvju ekspluatāciju, organizēt uzbūvēto būvju ekspluatācijas un remonta darbus un uzraudzīt tos.
   14. Pārzināt celtniecības materiālu tehnoloģiju un pārzināt būvdarbu vadīšanu, vadīt būvdarbus.
   15. Pārbaudīt būvprojektu dokumentāciju.

**6. Nepieciešamā izglītība un prasmes**

**6.1.Obligātas prasības:**

* + 1. augstākā izglītība transportbūvju specialitātē vai līdzvērtīgā;
    2. praktiskā darba pieredze autoceļu būvniecībā vai uzraudzībā;
    3. teicamas latviešu valodas zināšanas;
    4. teicamas iemaņas darbā ar datoru (MS Office);
    5. prasme brīvi strādāt ar AutoCad vai tā analogu;
    6. spēja strādāt komandā, sadarboties, pārzinātveicamā darba organizāciju, darbības principus, metodes un lietošanas noteikumus;
    7. spēja strādāt ar amata pienākumu pildīšanai nepieciešamo aprīkojumu;
    8. spēja apkopot un analizēt informāciju, izstrādāt risinājumus, izvērtēt alternatīvas un pieņemt lēmumus;
    9. prasme vadīt automašīnu („B” kategorijas autovadītāja apliecība);

**7. Nobeiguma jautājumi**

* 1. Konkursa nolikums ir obligāti publicējams Daugavpils pilsētas domes mājas lapā internetā – [www.daugavpils.lv](http://www.daugavpils.lv) .
  2. Kandidātu iesniegtie pieteikumi tiek reģistrēti ar uzrakstu uz aploksnes, norādot saņemšanas datumu, laiku. Persona, kas pieņem pieteikumus, veic uzrakstu uz aploksnes iesniedzēja klātbūtnē. Pieteikumus reģistrē Daugavpils pilsētas domes noteiktajā kārtībā.
  3. Iesniegtie dokumenti kandidātam atpakaļ netiek izsniegti, izņemot gadījumu, ja  
     kandidāts ir nokavējis dokumentu iesniegšanas termiņu.
  4. Ja konkursa norise ir bijusi nesekmīga, tas ir, nav pieteicies neviens kandidāts, pieteikušos  
     kandidātu profesionālā sagatavotība neatbilst amata aprakstā noteiktajām prasībām un  
     par to pieņemts komisijas lēmums, vai ar komisijas ieteikto kandidātu netiek noslēgts   
     darba līgums, var tikt izsludināts atkārtots konkurss.

**Dzīves apraksts (CV)**

1. Vārds:
2. Uzvārds:
3. Adrese:
4. Dzimšanas gads:
5. Izglītība:

|  |  |  |
| --- | --- | --- |
| Izglītības iestāde | Mācību laiks (no/līdz) | Iegūtais grāds vai kvalifikācija |
|  |  |  |
|  |  |  |
|  |  |  |

6. Papildus kvalifikācija:

7. Darba pieredze:

|  |  |  |
| --- | --- | --- |
| Laiks (no/līdz) | Darba devējs vai Pasūtītājs (uzņēmuma līguma gadījumā) | Amats un galveno darba pienākumu apraksts vai veicamā darba apraksts (uzņēmuma līguma gadījumā) |
|  |  |  |
|  |  |  |
|  |  |  |

1. Profesionālās darbības laikā veiktie nozīmīgākie darbi un projekti:

|  |  |  |  |
| --- | --- | --- | --- |
| Projekta izpildes uzsākšanas un pabeigšanas gads un mēnesis | Darba devējs vai Pasūtītājs (uzņēmuma līguma gadījumā) | Pasūtītāja (klienta) nosaukums, reģistrācijas numurs, adrese un kontaktpersona | Īss veikto darbu apraksts, projekta apjoms |
|  |  |  |  |
|  |  |  |  |
|  |  |  |  |

*\* jānorāda informācija par pēdējos piecos gados realizētajiem projektiem*

1. Citas prasmes:
2. Cita informācija:

Apliecinu, ka augstākminētais pareizi atspoguļo manu pieredzi un kvalifikāciju.

|  |  |
| --- | --- |
| Paraksts |  |
| Datums |  |